**TÁJÉKOZTATÓ**

***A csomagküldés, valamint a kiétkezés egységes végrehajtásáról szóló***

**3/2020. (II. 27.) BVOP utasítás alapján**

A kiétkezési bolt árukínálatába nem tartozó, de a fogvatartottaknál birtokban tartható tárgyakat, termékeket, árucikkeket - kivéve élelmiszer, dohánytermék, tisztasági szerek - a fogvatartott a kapcsolattartójával csomagban beküldetheti. Amennyiben a fogvatartott kapcsolattartóval nem rendelkezik, kérelmezheti ezen termékek, valamint a vallási étkezési szokásainak megfelelő élelmiszerek kiétkezési bolt általi beszerzését.

**A fogvatartott havonta 1 db általános csomag fogadására jogosult**

**Az elzárásra ítélt továbbra is hetente fogadhat csomagot**

**Csomagok típusai:**

**Általános csomag lehet az alábbiak közül az egyik :** (havonta kizárólag az egyik lehetőség választható)

1. Webshop-on rendelt, kapcsolattartó által rendelt és kifizetett (azonosító- és PIN kóddal, a kapcsolattartói azonosító kódot a fogvatartott továbbítja a kapcsolattartó részére, levélben vagy telefonon).

A webshopon keresztül összeállított csomag kifizetése online bankkártyás fizetéssel vagy átutalással történhet. A számlázási adatok módosíthatóak. Amennyiben a fizetés sikeres volt, a csomag összekészítésre kerül annak a bv. intézetnek az üzemeltető által üzemeltetett kiétkezési boltjában, ahol a fogvatartott tartózkodik.

1. Bv. intézet területén működő üzlet kínálatából összeállított, látogatófogadás során rendelt vagy vásárolt csomag (tisztálkodási szerek, élelmiszerek, dohánytermék)

A látogatás során vásárolt csomagot a kapcsolattartó készpénzzel vagy bankkártyával fizetheti ki az üzemeltető alkalmazottjánál. Az intézeti boltos csomagolja, a fogvatartott 3 munkanapon belül megkapja.

3. Kívülről, postai úton beküldött csomag (tisztálkodási felszerelések, étkezési eszközök, írószerek, papíráruk,

 egyéb használati tárgyak, vallási kegytárgy és imakönyv), az egységes Házirend 7. mellékletében

 meghatározottak közül az alábbiakat tartalmazhatja:

 **a) szappantartó, fésű, hajkefe, fürdőszivacs,**

**b) fogkefe tok, műanyag pohár,**

**c) körömápolási cikkek,**

**d) ruha- és cipőápoló eszközök,**

**e) villanyborotva,**

**f) a hajformázó zselé kivételével női hajápolási eszközök, szépségápolási termékek,**

**g) törölköző, textilzsebkendő,**

**h) varrókészlet olló kivételével,**

**i) étkezési eszközök,**

**j) papír-és írószerek,**

**k) egyéb használati tárgyak,**

**l) enyhébb rezsimbe helyezett fogvatartottak részére, kérelemre engedélyezhető tárgyak.** (hajvágó, szakállvágó, orrszőr nyíró, kézi videojáték, elektromos fogkefe..)

A bv. intézetbe postai úton nem érkeztethető kézbesítésre olyan csomag, amelyen a feladó neve és címe nincs feltüntetve. Amennyiben a csomag nem engedélyezett kapcsolattartótól érkezett, vagy a küldemény súlya – a ruházatot, gyógyszert vagy gyógyászati segédeszközt tartalmazó csomag kivételével – meghaladja a mérlegek eltéréséből adódó tűréshatárt (5500 grammot), úgy a csomag visszaküldésre kerül.

**Az általános csomagon felül:**

Kérelemre, egyedi elbírálás alapján, (azaz kérelmi lapon kérve engedélyt az alábbi csomagtípusok fogadására) az alábbi csomagok fogadhatóak:

a) Gyógyszert, gyógyászati vagy orvosi segédeszközt, gyógyhatású készítményt tartalmaz kívülről, postai úton beküldött csomag a havi kereten felül akkor küldhető, ha a bv. intézet az adott termékeket biztosítani vagy beszerezni nem tudja, illetve a bv. orvos javasolja, a bv. intézet parancsnoka pedig előzetesen engedélyezi

b) Negyedévente egy alkalommal, kívülről beküldött csomag, a havi kereten felül (kizárólag ruházati anyagok, lábbeli)

Amennyiben a csomag nem engedélyezett kapcsolattartótól érkezett, vagy a küldemény súlya - a ruházatot, gyógyszert vagy gyógyászati segédeszközt tartalmazó csomag kivételével - meghaladja a mérlegek eltéréséből adódó tűréshatárt (5500 grammot), úgy a csomag visszaküldésre kerül.

A ruházatot, lábbelit, gyógyszert vagy gyógyászati segédeszközt tartalmazó csomagban nem küldhető élelmiszer, dohányáru, tisztasági felszerelés, tisztítószerek sem.

Magánelzárás alatt álló fogvatartott nem rendelkezhet érvényes csomagfogadási engedéllyel.

2020. március 1.